
Įsakymas paskelbtas: TAR 2020-09-09, i. k. 2020-18939



LIETUVOS TRANSPORTO SAUGOS ADMINISTRACIJOS
DIREKTORIUS

ĮSAKYMAS
DĖL INFORMACIJOS PAGAL LIETUVOS RESPUBLIKOS PRANEŠĖJŲ APSAUGOS ĮSTATYMĄ TEIKIMO TVARKOS APRAŠO PATVIRTINIMO

2020 m. rugsėjo 9 d. Nr. 2BE-284
Vilnius


Vadovaudamasis Lietuvos Respublikos pranešėjų apsaugos įstatymo 16 straipsnio 1 ir 3 dalimis bei atsižvelgdamas į Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos aprašo, patvirtinto Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“, nuostatas:
. T v i r t i n u Informacijos pagal Lietuvos Respublikos pranešėjų apsaugos įstatymą teikimo tvarkos aprašą (toliau – Aprašas) (pridedama).
. Į p a r e i g o j u  Lietuvos transporto saugos administracijos (toliau – Administracija) Teisės ir rizikų valdymo skyriaus vyriausiąją specialistę Laurą Baltulienę, o jos nesant – šio skyriaus specialistę Radvilę Ragožytę, priimti vidiniu informacijos apie pažeidimus teikimo kanalu asmenų, kuriuos su Administracija sieja ar siejo tarnybos ar darbo santykiai arba sutartiniai santykiai, pranešimus apie galimai rengiamus, padarytus ar daromus pažeidimus, juos analizuoti, vertinti bei atlikti kitus reikalingus veiksmus, vadovaujantis Lietuvos Respublikos įstatymais ir kitais teisės aktais bei šiuo įsakymu patvirtintu Aprašu. 
Punkto pakeitimai:
Nr. 2BE-339,
2021-12-14,
paskelbta TAR 2022-01-07, i. k. 2022-00231            

. P a v e d u Projektų valdymo skyriui su šiuo įsakymu supažindinti Administracijos valstybės tarnautojus ir darbuotojus, dirbančius pagal darbo sutartis.
. N u s t a t a u, kad šis įsakymas skelbiamas Administracijos internetinėje svetainėje www.ltsa.lrv.lt ir Teisės aktų registre.



Administracijos direktorius						           	        Genius Lukošius

PATVIRTINTA
Lietuvos transporto saugos administracijos
direktoriaus 2020 m. rugsėjo 9 d. 
įsakymu Nr. 2BE-284


INFORMACIJOS PAGAL LIETUVOS RESPUBLIKOS PRANEŠĖJŲ APSAUGOS ĮSTATYMĄ TEIKIMO TVARKOS APRAŠAS

 SKYRIUS


.	Informacijos pagal Lietuvos Respublikos pranešėjų apsaugos įstatymą teikimo tvarkos aprašas (toliau – Aprašas) nustato informacijos apie Lietuvos transporto saugos administracijoje (toliau – Administracija) galimai rengiamus, padarytus ar daromus pažeidimus teikimo, informacijos apie pažeidimus priėmimo Administracijoje veikiančiu vidiniu informacijos apie pažeidimus teikimo kanalu (toliau – vidinis kanalas), jos vertinimo ir sprendimų priėmimo tvarką. 
.	Informacijos apie pažeidimus teikimo pagrindai, aplinkybės, kurioms esant gali būti teikiama informacija apie pažeidimus, nustatyti Lietuvos Respublikos pranešėjų apsaugos įstatyme (toliau – Pranešėjų apsaugos įstatymas) ir Lietuvos Respublikos Vyriausybės 2018 m. lapkričio 14 d. nutarime Nr. 1133 „Dėl Lietuvos Respublikos pranešėjų apsaugos įstatymo įgyvendinimo“.
.	Administracijoje gauta informacija apie pažeidimus priimama, registruojama, nagrinėjama ir asmenų, teikiančių informaciją apie pažeidimą, apsaugos priemonės užtikrinamos vadovaujantis Pranešėjų apsaugos įstatymu, kitais teisės aktais ir šiuo Aprašu.
.	Apraše vartojamos sąvokos:
.	kompetentingas subjektas – Administracijos direktoriaus įsakymu, kuriuo patvirtintas šis Aprašas, paskirtas Administracijos valstybės tarnautojas ar darbuotojas, dirbantis pagal darbo sutartį, įpareigotas priimti vidiniu informacijos apie pažeidimus teikimo kanalu asmenų, kurį su Administracija sieja ar siejo tarnybos ar darbo santykiai arba sutartiniai santykiai, pranešimus apie galimai rengiamus, padarytus ar daromus pažeidimus, juos analizuoti, vertinti bei atlikti kitus reikalingus veiksmus, ir kuris yra įgaliotas atlikti kompetentingo subjekto funkcijas, apibrėžtas Vidinių informacijos apie pažeidimus teikimo kanalų įdiegimo ir jų funkcionavimo užtikrinimo tvarkos apraše, patvirtintame Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“.
.	Kitos Apraše vartojamos sąvokos suprantamos taip, kaip jos apibrėžtos Pranešėjų apsaugos įstatyme ir kituose teisės aktuose, reglamentuojančiuose pranešėjų apsaugos reikalavimus.
.	Kompetentingas subjektas privalo užtikrinti asmens, kuris vidiniu kanalu pateikia informaciją apie pažeidimą Administracijoje ir kurį su Administracija sieja ar siejo tarnybos ar darbo santykiai arba sutartiniai santykiai (konsultavimo, rangos, stažuotės, praktikos, savanorystės ir pan.) (toliau – asmuo, teikiantis informaciją apie pažeidimą), ir jo teikiamos informacijos konfidencialumą, išskyrus įstatymuose nustatytus atvejus.

 SKYRIUS


.	Asmuo, teikiantis informaciją apie pažeidimą, turi teisę ją pateikti užpildydamas Lietuvos Respublikos Vyriausybės 2018 m. lapkričio 14 d. nutarimu Nr. 1133 „Dėl Lietuvos Respublikos pranešėjų apsaugos įstatymo įgyvendinimo“ patvirtintą pranešimo apie pažeidimą formą, kuri taip pat yra pridėta prie šio Aprašo (Aprašo Priedas Nr. 1) arba apie pažeidimą pranešti laisvos formos pranešimu, kuriame turi būti pateikta Aprašo 9 punkte nurodyta informacija ir nurodyta, kad ši informacija teikiama vadovaujantis Pranešėjų apsaugos įstatymu.
.	Asmuo, teikiantis informaciją apie pažeidimą, Administracijoje ją gali pateikti vienu iš šių būdų:

.	tiesiogiai kompetentingam subjektui, atvykęs Administracijos pagrindinės buveinės adresu Švitrigailos g. 42, 03209 Vilnius arba atvykęs į Administracijos padalinius vienu iš toliau nurodomų adresų, t. y. A. Juozapavičiaus pr. 57, 45262 Kaunas; J. Janonio g. 24, 92251 Klaipėda; J. Biliūno g. 3, 36101 Panevėžys; Aerouosto g. 9, 77103 Šiauliai;
.	vienu iš Aprašo 8.1. papunktyje nurodytų adresų atsiųsdamas paštu Aprašo 6 punkte nurodytą nustatytos ar laisvos formos pranešimą apie pažeidimą, įdėtą į voką su žyma „Kompetentingam subjektui asmeniškai“;
.	atsiųsti informaciją apie pažeidimą Administracijos interneto svetainės skyriuje „Korupcijos prevencija“ nurodytu elektroninio pašto adresu pasitikiu@ltsa.lrv.lt, elektroninio pašto „temos“ laukelyje nurodant „Kompetentingam subjektui“ arba Administracijos interneto svetainės skyriuje „Aktualu pranešėjams“ užpildant esančią pranešimo formą.
.	Asmuo, teikiantis informaciją apie pažeidimą, nurodo konkrečias faktines aplinkybes, asmenį, kuris rengiasi, dalyvauja ar dalyvavo darant pažeidimą, informaciją apie galimus tokio asmens motyvus darant pažeidimą, nurodo, ar apie šį pažeidimą jau yra pranešta, jei taip, – kam buvo pranešta, ar buvo gautas atsakymas, pateikia duomenis apie pažeidimo liudininkus, taip pat nurodo savo vardą, pavardę, gyvenamosios vietos adresą (arba el. pašto adresą) korespondencijai gauti ir kitus duomenis ryšiui palaikyti, jei įmanoma, prideda rašytinius ar kitokius turimus duomenis ar informaciją, atskleidžiančią galimo pažeidimo požymius. Taip pat asmuo gali nurodyti, kaip ir kada su juo geriausia susisiekti.

 SKYRIUS


.  Informaciją apie pažeidimą priima ir Administracijos dokumentų ir valdymo sistemoje „Avilys“ (toliau – DVS Avilys) nedelsiant, bet ne vėliau kaip per 4 (keturias) darbo valandas, užregistruoja kompetentingas subjektas. Jei informacija apie pažeidimą pateikta ne darbo valandomis, šiame Aprašo punkte nurodytus veiksmus kompetentingas subjektas atlieka artimiausią darbo dieną nedelsdamas, bet ne vėliau kaip per 4 (keturias) darbo valandas. Siekiant užtikrinti asmens, pateikusio informaciją apie pažeidimą, ir su juo susijusių duomenų konfidencialumą, duomenys DVS Avilyje neskenuojami ir į jį neįkeliami, tik nurodomas informacijos apie pažeidimą priėmimo ir gavimo faktas ir kad informacija yra gauta vadovaujantis Pranešėjų apsaugos įstatymo pagrindu, o DVS Avilyje, užpildant informaciją apie siuntėją (t. y. apie asmenį, pateikusį informaciją), nurodoma – „Pranešėjas pagal PAI“. 
Punkto pakeitimai:
Nr. 2BE-339,
2021-12-14,
paskelbta TAR 2022-01-07, i. k. 2022-00231            

.	Informacija apie pažeidimą, gauta Administracijoje kitu elektroninio pašto adresu, nei nurodyta Aprašo 8.3. papunktyje, neregistruojama ir nedelsiant persiunčiama Aprašo 8.3. papunktyje nurodytu elektroninio pašto adresu. Šiame punkte nustatyta tvarka gauta ir (ar) persiųsta elektroniniu paštu informacija apie pažeidimą turi būti ištrinta nedelsiant.
.	Jeigu asmuo, teikiantis informaciją apie pažeidimą, pastarąją pateikia tiesiogiai atvykęs į vieną iš Administracijos padalinių, nurodytų šio Aprašo 8.1. papunktyje, to Administracijos padalinio valstybės tarnautojas ar darbuotojas, dirbantis pagal darbo sutartį, priėmęs pranešimą, nedelsdamas telefonu ir (arba) elektroniniu paštu informuoja kompetentingą subjektą apie priimtą pranešimą ir suderina kiek įmanoma greitesnį pranešimo perdavimo kompetentingam subjektui būdą. Kompetentingas subjektas, gavęs pranešimą, atlieka Aprašo 10 punkte nurodytus veiksmus.
.	Jeigu asmuo, teikiantis informaciją apie pažeidimą, pastarąją atsiunčia paštu ant voko nepažymėjęs, kad ji adresuota kompetentingam subjektui asmeniškai, kaip nurodyta Taisyklių 8.1. papunktyje, už dokumentų valdymą atsakingas Administracijos padalinys pranešimo neregistruoja ir nedelsdamas jį perduoda kompetentingam subjektui, kuris pranešimą užregistruoja Aprašo 10 punkte nustatyta tvarka.
.	Informacija, pateikta nevalstybine kalba ar neįskaitomai, nėra registruojama.
.	Kompetentingas subjektas užtikrina, kad gauta informacija apie pažeidimą ir su tuo susiję duomenys būtų laikomi kompetentingo subjekto kabinete rakinamoje spintelėje ir su jais galėtų susipažinti tik tokią teisę turintys, informaciją apie pažeidimą nagrinėjantys asmenys.
.	Kompetentingas subjektas, gavęs informaciją apie pažeidimą, ją pateikusiam asmeniui pageidaujant nedelsiant, bet ne vėliau kaip kitą darbo dieną raštu informuoja šį asmenį apie informacijos gavimo faktą.
.	Administracijos valstybės tarnautojai ir darbuotojai, dirbantys pagal darbo sutartis, kurie pagal atliekamas funkcijas turi prieigą prie asmens, teikiančio informaciją apie pažeidimą, pateiktų duomenų arba gali sužinoti ją pateikusio asmens duomenis, yra supažindinami su atsakomybe už Pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą, privalo pasirašyti konfidencialumo pasižadėjimą (Aprašo priedas Nr. 2) ir įsipareigoti neatskleisti tokios informacijos ar duomenų trečiosioms šalims.
.	Administracijos valstybės tarnautojai ir darbuotojai, dirbantys pagal darbo sutartis, kuriems pagal pareigas tapo žinomi asmens, pateikusio informaciją apie pažeidimą, asmens duomenys arba tokios informacijos turinys, privalo užtikrinti minėtos informacijos ir asmens duomenų konfidencialumą tiek darbo metu, tiek po jo.

 SKYRIUS


. Kompetentingas subjektas, užregistravęs gautą informaciją apie pažeidimą, nedelsdamas, bet ne vėliau kaip kitą darbo dieną imasi ją vertinti. Kompetentingam subjektui negali būti daromas poveikis ar kitaip trukdoma atlikti su pažeidimo vertinimu ir (ar) sprendimo priėmimu susijusias funkcijas. 
Punkto pakeitimai:
Nr. 2BE-339,
2021-12-14,
paskelbta TAR 2022-01-07, i. k. 2022-00231            

.	Kompetentingas subjektas, siekdamas įvertinti, ar informacija apie pažeidimą atitinka Pranešėjų apsaugos įstatymo nuostatas, gali pateikti paklausimą (prašymą) bet kuriam Administracijos valstybės tarnautojui ir (ar) darbuotojui, dirbančiam pagal darbo sutartį, kuris privalo nedelsiant, bet ne vėliau kaip per kompetentingo subjekto nurodytą terminą, pateikti reikalingą informaciją pranešimui nagrinėti.
.	Kompetentingas subjektas, tirdamas gautą informaciją apie pažeidimą, gauna reikalingą informaciją ir duomenis iš jam nepavaldžių Administracijos valstybės tarnautojų ir (ar) darbuotojų, dirbančių pagal darbo sutartį, padalinių ir priima su tyrimo atlikimu susijusius sprendimus, kurie yra privalomi visiems Administracijos valstybės tarnautojams ir (ar) darbuotojams, dirbantiems pagal darbo sutartį, bei padaliniams.

.	Dėl vidiniu kanalu pateiktos informacijos apie pažeidimą kompetentingas subjektas priima vieną iš šių sprendimų:
.	jeigu gauta informacija apie pažeidimą atitinka Pranešėjų apsaugos įstatymo 4 straipsnio 5 dalyje nustatytus reikalavimus arba joje pateikta informacija atitinka šiame įstatyme nustatytus požymius,– persiųsti pranešimą Lietuvos Respublikos prokuratūrai (nedelsiant, bet ne vėliau kaip per 2 darbo dienas nuo pranešimo gavimo dienos) klausimui dėl pranešėjo statuso asmeniui suteikimo spręsti ir, jeigu Administracija yra įgaliota tirti asmens pranešime pateiktą informaciją, - nagrinėti pateiktą informaciją apie pažeidimą;
.	 nustatęs, kad pranešimas pateiktas anonimiškai arba asmuo nepageidauja gauti pranešėjo statuso, o informacijos apie pažeidimą turinys susijęs su Administracijos valstybės tarnautojo ar darbuotojo, dirbančio pagal darbo sutartį, galimais teisės aktų pažeidimais, – nagrinėti pateiktą informaciją apie pažeidimą, jeigu šiuos pažeidimus teisės aktų nustatyta tvarka įgaliota tirti Administracija, arba nedelsdama, bet ne vėliau kaip per 2 (dvi) darbo dienas nuo šios informacijos gavimo dienos, persiųsti gautą informaciją apie pažeidimą institucijai, įgaliotai tirti tokią informaciją, jeigu šiuos pažeidimus teisės aktų nustatyta tvarka įgaliota tirti kita institucija
.	nutraukti gautos informacijos apie pažeidimą nagrinėjimo procedūrą, jeigu:
. įvertinus nustatoma, kad pateikta informacija apie pažeidimą neatitinka Pranešėjų apsaugos įstatymo nuostatų;
. informacija apie pažeidimą grindžiama akivaizdžiai tikrovės neatitinkančia informacija;
. pateikta informacija apie pažeidimą jau yra išnagrinėta arba nagrinėjama.

.	Kompetentingas subjektas, priėmęs vieną iš šio Aprašo 22 punkto papunkčiuose nurodytų sprendimų, jį pažymi DVS Avilys ir perduoda susipažinti Teisės ir rizikų valdymo skyriaus vedėjui.
.	Kompetentingas subjektas per 5 (penkias) darbo dienas nuo informacijos apie pažeidimą gavimo raštu informuoja asmenį, pateikusį informaciją apie pažeidimą, apie priimtą sprendimą dėl informacijos nagrinėjimo. Sprendimas nenagrinėti informacijos apie pažeidimą turi būti motyvuotas.
.	Kompetentingas subjektas, baigęs nagrinėti iš Lietuvos Respublikos prokuratūros gautą informaciją apie pažeidimą Administracijoje, kai Lietuvos Respublikos prokuratūra yra pripažinusi informaciją apie pažeidimą pateikusį asmenį pranešėju arba kai Lietuvos Respublikos prokuratūra nepripažino informaciją apie pažeidimą pateikusio asmens pranešėju ir informaciją apie pažeidimą persiuntė vadovaudamasi Pranešėjų apsaugos įstatymo 6 straipsnio 2 dalimi, nedelsdamas raštu informuoja asmenį, pateikusį informaciją apie pažeidimą, ir Lietuvos Respublikos prokuratūrą (šiai institucijai teikiama informacija, kai asmuo pripažintas pranešėju) apie priimtą sprendimą, nagrinėjimo rezultatus ir veiksmus, kurių buvo imtasi ar planuojama imtis, taip pat nurodo priimto sprendimo apskundimo tvarką.
.	Nustatęs pažeidimo faktą, kompetentingas subjektas informuoja asmenį, pateikusį informaciją apie pažeidimą, ir Lietuvos Respublikos prokuratūrą (šiai institucijai teikiama informacija, kai asmuo pripažintas pranešėju) apie atsakomybę, taikytą pažeidimą padariusiems asmenims.
.	Jei asmuo, pateikęs informaciją apie pažeidimą, negavo atsakymo arba Administracijoje nebuvo imtasi veiksmų reaguojant į pateiktą informaciją, jis, vadovaudamasis Pranešėjų apsaugos įstatymo 4 straipsnio 3 dalies 4 punktu, turi teisę tiesiogiai kreiptis į kompetentingą instituciją – Lietuvos Respublikos prokuratūrą ir jai pateikti pranešimą apie pažeidimą.

 SKYRIUS


.	Pranešimų kanalais gauta informacija, pranešimai ir jų nagrinėjimo dokumentai saugomi Lietuvos vyriausiojo archyvaro tarnybos nustatyta tvarka.
.	Už Apraše įtvirtintų nuostatų pažeidimus atsakoma teisės aktų nustatyta tvarka.
. Kompetentingas subjektas iki einamųjų metų sausio 15 d. teikia Lietuvos Respublikos susisiekimo ministerijos korupcijos prevencijos komisijai informaciją apie praėjusiais metais gautus pranešimus dėl korupcijos Lietuvos Respublikos susisiekimo ministro valdymo sričių korupcijos prevencijos tvarkos aprašo, patvirtinto Lietuvos Respublikos susisiekimo ministro 2021 m. birželio 8 d. įsakymu Nr. 3-307 „Dėl Lietuvos Respublikos susisiekimo ministro valdymo sričių korupcijos prevencijos tvarkos aprašo patvirtinimo“, nustatyta tvarka ir ne vėliau kaip per 5 d. d. nuo šios informacijos pateikimo užtikrina, kad Administracijos interneto svetainėje esančioje skiltyje „Korupcijos prevencija“ būtų paskelbti nuasmeninti statistiniai duomenys apie gautų pranešimų apie pažeidimus skaičių, jų nagrinėjimo rezultatus, apibendrintą informaciją apie pažeidimus, kurie buvo atskleisti remiantis asmenų pateikta informacija pagal šį Aprašą. 
Punkto pakeitimai:
Nr. 2BE-339,
2021-12-14,
paskelbta TAR 2022-01-07, i. k. 2022-00231            

________________

Informacijos pagal Lietuvos Respublikos
pranešėjų apsaugos įstatymą teikimo
tvarkos aprašo  priedas





PRANEŠIMAS APIE PAŽEIDIMĄ

20 ___ m. ______________ ___ d.

____________________________
(vieta)

Asmens, pranešančio apie pažeidimą, duomenys
Vardas, pavardė 	
Asmens kodas	
Darbovietė (su įstaiga siejantys ar sieję tarnybos, darbo ar sutartiniai santykiai)	
Pareigos	
Telefono Nr. (pastabos dėl susisiekimo)	
Asmeninis el. paštas arba gyvenamosios vietos adresas	
Informacija apie pažeidimą
1. Apie kokį pažeidimą pranešate? Kokio pobūdžio tai pažeidimas?			
2. Kas padarė šį pažeidimą? Kokie galėjo būti asmens motyvai darant pažeidimą?			
3. Pažeidimo padarymo vieta, laikas.			
Duomenys apie pažeidimą padariusį asmenį ar asmenis
Vardas, pavardė	
Darbovietė	
Pareigos	
4. Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite, kas jie.			
5. Ar yra kitų pažeidimo liudininkų? Jei taip, pateikite jų kontaktinius duomenis.			
Duomenys apie pažeidimo liudininką ar liudininkus
Vardas, pavardė	
Pareigos	
Darbovietė	
Telefono Nr.	
El. paštas	
6. Kada pažeidimas buvo padarytas ir kada apie jį sužinojote arba jį pastebėjote?				
7. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą.			
8. Ar apie šį pažeidimą jau esate kam nors pranešęs? Jei pranešėte, kam buvo pranešta ir ar gavote atsakymą? Jei gavote atsakymą, nurodykite jo esmę.			
9. Papildomos pastabos ir komentarai.			
	□ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga.		
Data	Parašas		

Lietuvos transporto saugos administracija

___________________________________________________________________________
(asmens vardas ir pavardė, pareigos)

KONFIDENCIALUMO PASIŽADĖJIMAS 

20 ___ m. ______________ ___ d.

____________________________
(vieta)

. Aš suprantu, kad, eidamas savo pareigas Lietuvos transporto saugos administracijoje, turėsiu prieigą prie informacijos apie asmenis, kuriems, vadovaujantis Lietuvos Respublikos pranešėjų apsaugos įstatymo nuostatomis, taikomas reikalavimas užtikrinti konfidencialumą. Ši informacija Lietuvos Respublikos įstatymų nustatytais atvejais gali būti atskleista ar perduota tik įgaliotiems asmenims ar institucijoms.
. Aš žinau, kad konfidencialią informaciją sudaro asmens, Lietuvos Respublikos pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita, jį tiesiogiai ar netiesiogiai identifikuoti leidžianti, informacija.
. Aš pasižadu užtikrinti konfidencialumą ir neatskleisti, neperduoti informacijos, kuriai pagal Lietuvos Respublikos pranešėjų apsaugos įstatymą taikomas reikalavimas užtikrinti konfidencialumą, nė vienam asmeniui, kuris nėra įgaliotas naudotis šia informacija, tiek įstaigos viduje, tiek už jos ribų. Taip pat pasižadu pranešti savo vadovui apie bet kokią pastebėtą ar sužinotą situaciją, kuri galėtų kelti grėsmę tokios informacijos saugumui ir konfidencialumui užtikrinti.
. Aš žinau, kad šis pasižadėjimas galios visą mano darbo laiką šioje įstaigoje, taip pat man pradėjus eiti kitas pareigas arba pasibaigus tarnybos ar darbo sutartiniams santykiams. 
. Aš esu susipažinęs su Lietuvos Respublikos pranešėjų apsaugos įstatyme ir kituose teisės aktuose nustatytais pranešėjų apsaugos reikalavimais.
. Aš esu įspėtas, kad jeigu pažeisiu šį pasižadėjimą, man gali būti taikoma atsakomybė už Lietuvos Respublikos pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą. 


_____________________	____________________
(parašas) 	(vardas ir pavardė)

                    Lietuvos transporto saugos administracija, Įsakymas
                
Nr. 2BE-339,
2021-12-14,
paskelbta TAR 2022-01-07, i. k. 2022-00231                
Dėl Lietuvos transporto saugos administracijos direktoriaus 2020 m. rugsėjo 9 d. įsakymo Nr. 2BE-284 „Dėl Informacijos pagal Lietuvos Respublikos pranešėjų apsaugos įstatymą teikimo tvarkos aprašo patvirtinimo“ pakeitimo

